Diari Oficial de la Generalitat Valenciana


Sumari del DOGV 5207, del 27-02-2006 (2006/1646)

Informació pública de l'aprovació definitiva del projecte d'urbanització de les àrees ARA-5 Faenca i ARA-6 Turégano.
--------------------------------------------------------------------------------------------------------------------

### Dades del document

Número de DOGV
:   5207

Data del DOGV
:   27-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1646


Organisme emissor
:   Ajuntament de Quart de Poblet

Tipus de document
:   Anunci

Informació pública de l'aprovació definitiva del projecte d'urbanització de les àrees ARA-5 Faenca i ARA-6 Turégano. [2006/M1646]  
Mitjançant Decret de data 24 de gener de 2006, l'Alcaldia Presidència de l'Ajuntament de Quart de Poblet va adoptar la resolució següent:  
«En relació amb l'expedient que s'instruïx per este Ajuntament a instància d'Iniciativas Inmobiliarias Ferrobús, SL relatiu al projecte d'urbanització d'àrees ARA-5 Faenca i ARA-6 Turégano formulat i presentat per l'esmentada mercantil, com a agent urbanitzador, i redactat per l'enginyer de camins Juan González Miró i a la vista dels informes tècnics i jurídics emesos pels corresponents servicis municipals.  
Vist que mitjançant un acord del Ple de l'Ajuntament, adoptat en la sessió celebrada el dia 27 de setembre de 2005, es va acordar l'aprovació de la proposta de programa d'actuació integrada, pla de reforma interior i projecte d'urbanització de les àrees ARA-5 Faenca i ARA-6 Turégano, presentat per la mercantil Iniciativas Inmobiliarias Ferrobús, SA, per al desenvolupament urbanístic de les indicades unitats, per a la seua execució a través de la modalitat de gestió indirecta en els termes de l'alternativa tècnica inclosa en este i amb les modificacions que des del punt de vista tècnic i jurídic van derivar dels informes emesos pels tècnics municipals d'este Ajuntament.  
Vist que en tal acord es va fer menció especial a l'aprovació del projecte d'urbanització indicant que esta estava subjecta a la condició que s'atengueren les modificacions i correccions proposades en els informes tècnics emesos a este efecte, la qual cosa requeria l'aportació d'un document que havia de ser objecte d'anàlisi i informe dels servicis tècnics municipals a fi de comprovar el compliment dels condicionants i correccions imposades, havent de ser expressament reconeguda i declarada la dita circumstància en l'oportú acte administratiu.  
Vist que, una vegada aportat el projecte d'urbanització corregit, s'ha donat compliment a l'acord del Ple anteriorment mencionat, i respecte d'això han sigut emesos els corresponents informes pels servicis tècnics municipals, amb data 19 de gener de 2006 (informe de l'arquitecte municipal), i de 20 de gener de 2006 (informe de l'arquitecte tècnic i de l'enginyer municipal), que es donen ací per reproduïts, i en què els tècnics es mostren favorables a l'aprovació, encara que posen de manifest l'existència de determinades qüestions que han de ser corregides durant l'execució de les obres, així com la necessitat d'aportar la documentació final d'obra, amb els plans del realment executat, així com tots els documents administratius i projectes de legalització, que seran a compte del contractista.  
Atés el que disposen els articles 34 i 53 de la Llei 6/1994, Reguladora de l'Activitat Urbanística, així com el que establix l'article 21.1.j) de la Llei 7/1985, de 2 d'abril, Reguladora de les Bases de Règim Local, en la redacció que en fa la Llei 11/1999, de 21 d'abril, que atribuïx la competència per a l'aprovació dels projectes d'urbanització a l'Alcaldia, resolc:   
Primer  
Acceptar les correccions al projecte d'urbanització de les àrees ARA-5 Faenca i ARA-6 Turégano contingudes en el document presentat per l'agent urbanitzador, declarant expressament complits els condicionants impostos al projecte d'urbanització de les esmentades àrees en l'acord adoptat pel Ple de l'Ajuntament, en sessió celebrada el passat 27 de setembre de 2005 i, per tant, entendre-ho definitivament aprovat, encara bé, durant l'execució de les obres s'hauran de complir les exigències contingudes en els informes tècnics citats en el cos de la present resolució, dels quals es donarà còpia íntegra als interessats junt amb la notificació de la present resolució als efectes de l'adequada motivació d'esta.  
Segon  
Conseqüentment amb l'anterior, serà procedent tindre per autoritzada la demolició dels immobles que s'indiquen en l'esmentat projecte, i s'entendrà el present acte com a llicència municipal de derrocament.  
Tercer  
Requerir l'urbanitzador perquè, en el moment oportú, aporte la documentació final d'obra, amb els plans del realment executat, així com tots els documents administratius i projectes de legalització necessaris per a la posada en funcionament de les instal·lacions.  
Quart  
Notificar la present resolució als interessats en l'expedient, amb expressió de recursos i la resta de prevencions legals i ordenar-ne la publicació en el Diari Oficial de la Generalitat Valenciana, als efectes establits en l'article 34 de la vigent Llei 6/1994, de 15 de novembre, Reguladora de l'Activitat Urbanística.  
Ho mana i firma l'alcaldessa Carmen Martínez Ramírez.  
Quart de Poblet, 24 de gener de 2006, prenent nota jo, el secretari, en el llibre de resolucions de l'Alcaldia, al número corresponent.»  
Cosa que es fa pública, per a complir el que establix l'apartat quart de la part resolutiva del present acord.  
Quart de Poblet, 30 de gener de 2006.. El secretari general: Rogelio López Perales.